CELEX: 62017TN0315
Language: lt
Date: 2017-05-15 00:00:00
Title: Byla T-315/17: 2017 m. gegužės 15 d. pareikštas ieškinys byloje Hebberecht/EIVT

31.7.2017   
            
            
               LT
            
            
               Europos Sąjungos oficialusis leidinys
            
            
               C 249/31
            
         2017 m. gegužės 15 d. pareikštas ieškinys byloje Hebberecht/EIVT
   
   (Byla T-315/17)
   (2017/C 249/48)
   Proceso kalba: prancūzų
   
      Šalys
   
   
      Ieškovė: Chantal Hebberecht (Adis Abeba, Etiopija), atstovaujama advokato B. Maréchal
   
      Atsakovė: Europos išorės veiksmų tarnyba (EIVT)
   
      Reikalavimai
   
   Ieškovė Bendrojo Teismo prašo:
   
               —
            
            
               pirmiausia,
               
                           —
                        
                        
                           pripažinti ieškinį priimtinu ir pagrįstu;
                        
                     
                           —
                        
                        
                           panaikinti Europos išorės veiksmų tarnybos (EIVT) paskyrimų tarnybos sprendimą (Ares(2017) 615970) nepratęsti dar metams Ch. Hebberecht, kaip Europos Sąjungos (toliau – ES) delegacijos Etiopijos Federacinėje Demokratinėje Respublikoje vadovės, sutarties;
                        
                     
                           —
                        
                        
                           nurodyti EIVT sumokėti ieškovei 250 000 eurų sumą jos patirtai neturtinei žalai atlyginti;
                        
                     
         
               —
            
            
               nepatenkinus šio reikalavimo,
               
                           —
                        
                        
                           nurodyti EIVT sumokėti ieškovei 200 000 eurų sumą jos patirtai neturtinei žalai atlyginti;
                        
                     
         
               —
            
            
               nepatenkinus pirmesnių reikalavimų,
               
                           —
                        
                        
                           nurodyti EIVT sumokėti ieškovei 150 000 eurų sumą jos patirtai neturtinei žalai atlyginti;
                        
                     
         
               —
            
            
               nepatenkinus pirmesnių reikalavimų,
               
                           —
                        
                        
                           nurodyti EIVT sumokėti ieškovei 100 000 eurų sumą jos patirtai neturtinei žalai atlyginti;
                        
                     
         
               —
            
            
               nepatenkinus pirmesnių reikalavimų,
               
                           —
                        
                        
                           nurodyti EIVT sumokėti ieškovei 50 000 eurų sumą jos patirtai neturtinei žalai atlyginti;
                        
                     
         
               —
            
            
               priteisti iš EIVT bylinėjimosi šioje instancijoje išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas grindžiamas tuo, kad pažeistas nediskriminavimo principas, nes ieškovė mano, kad sprendimas nepratęsti jos, kaip Europos Sąjungos (toliau – ES) delegacijos Etiopijos Federacinėje Demokratinėje Respublikoje (toliau – Etiopija) vadovės, sutarties, atrodo yra tiesiogiai susijęs su aktyvia antisemitine agresija ir diskriminacija.
            
         
               2.
            
            
               Antrasis ieškinio pagrindas grindžiamas tarnybos interesų principo pažeidimu, nes ieškovės sutarties pratęsimas būtų pateisinamas atsižvelgiant į kelis aspektus, susijusius su tarnybos interesais, kaip antai:
               
                           —
                        
                        
                           veiksmingai valdomos ir organizuotos delegacijos, kurioje dirba kvalifikuoti, motyvuoti ir efektyvūs darbuotojai, kuriems vadovauja patyręs vadovas, išsaugojimas;
                        
                     
                           —
                        
                        
                           delegacijos vadovo, turinčio 28 metų patirtį diplomatinių, politinių, ekonominių ir bendradarbiavimo santykių srityje, išsaugojimas šalyje, kaip antai, Etiopija, kuri yra ypatingas ES partneris;
                        
                     
                           —
                        
                        
                           indėlis padedant saugoti stabilumą šalyje ir vengiant joje krizės dėl galimo civilinio karo;
                        
                     
                           —
                        
                        
                           indėlis stabdant esamą migracinį srautą ir neleidžiant jam padidėti.
                        
                     
         
               3.
            
            
               Trečiasis ieškinio pagrindas susijęs su tuo, kad pažeistas vienodo požiūrio principas, nes kitų pareigūnų, kurių padėtis panaši į ieškovės, darbo sutartys buvo pratęstos atsižvelgiant į pateisinimus, identiškus tiems, kuriuos ji nurodė savo prašyme pratęsti metams jos sutartį. Šiomis aplinkybėmis ieškovė taip pat nurodo, kad nesilaikyta Pareigūnų tarnybos nuostatuose numatytų pozityvių diskriminacijos priemonių siekiant pariteto, o šį argumentą ji grindžia aplinkybe, kad naujasis delegacijos vadovas, paskirtas į jos vietą, yra vyras.
            
         
               4.
            
            
               Ketvirtasis ieškinio pagrindas susijęs su tuo, kad pažeistas tarnybos tęstinumo principas, kuris yra sprendimo pratęsti sutartį pagrindinis kriterijus, nes kiti penki asmenys, tarp kurių bendradarbiavimo vadovas, kaimo plėtros ir aprūpinimo maistu skyriaus vadovas, t. y. du bendradarbiavimui ir plėtrai ypač svarbūs postai, taip pat palieka savo darbo vietas. Taigi ieškovė teigia, kad tokiomis aplinkybėmis jos, kaip delegacijos vadovės, sutarties pratęsimas dar metams užtikrintų tarnybos tęstinumą ir naujų kolegų apmokymą.